Ehdotus Neuvoston asetus lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta /* KOM/2006/0442 lopull. */





[pic] | EUROOPAN YHTEISÖJEN KOMISSIO | Bryssel 7.8.2006 KOM(2006) 442 lopullinen Ehdotus NEUVOSTON ASETUS lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (komission esittämä) PERUSTELUT EHDOTUKSEN TAUSTA | Ehdotuksen perusteet ja tavoitteet Ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, jäljempänä 'perusasetus', sellaisena kuin se on muutettuna 23 päivänä joulukuuta 2005 annetulla neuvoston asetuksella (EY) N:o 2117/2005, soveltamista Kiinan kansantasavallasta, jäljempänä ’Kiina’, peräisin olevien säämiskänahkojen tuontia koskevaan menettelyyn. | Yleinen tausta Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyjä koskevien vaatimusten mukaisesti. | Voimassa olevat aiemmat säännökset Väliaikaiset toimenpiteet otettiin käyttöön 16 päivänä maaliskuuta 2006 annetulla komission asetuksella (EY) N:o 439/2006. | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | Menettelyn osapuolilla on perusasetuksen säännösten mukaisesti jo ollut tilaisuus puolustaa etujaan tämän tutkimuksen yhteydessä. | Asiantuntijatiedon käyttö | Ulkopuolista asiantuntemusta ei tarvittu. | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista edellytyksistä. | EHDOTUKSEEN LIITTYVÄT OIKEUDELLISET NÄKÖKOHDAT | Ehdotetun toimen lyhyt kuvaus Komissio ilmoitti Euroopan unionin virallisessa lehdessä 25. kesäkuuta 2005 julkaistulla ilmoituksella polkumyynnin vastaisen menettelyn aloittamisesta Kiinasta peräisin olevien säämiskänahkojen tuonnissa. Liitteenä oleva ehdotus lopullisten toimenpiteiden käyttöönotosta perustuu lopullisiin päätelmiin, jotka vahvistivat polkumyynnin ja vahingon esiintymisen sekä yhteisön tuotannonalalle aiheutuneen vahingon ja polkumyynnillä tapahtuvan tuonnin välisen syy-yhteyden. Päätelmissä ei tullut esiin pakottavia syitä, joiden perusteella toimenpiteiden käyttöönotto olisi yhteisön edun vastaista. Tästä syystä ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä. | Oikeusperusta Neuvoston asetus (EY) N:o 384/96, annettu 22 päivänä joulukuuta 1995, polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta, sellaisena kuin se on viimeksi muutettuna 23 päivänä joulukuuta 2005 annetulla neuvoston asetuksella (EY) N:o 2117/2005. | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. | Sääntelytavan valinta | Ehdotettu sääntelytapa: asetus. | Muut säädöslajit eivät soveltuisi, koska perusasetuksessa ei jätetä valinnanvaraa asian suhteen. | TALOUSARVIOVAIKUTUKSET | Ehdotuksella ei ole vaikutuksia yhteisön talousarvioon. | 1. Ehdotus NEUVOSTON ASETUS lopullisen polkumyyntitullin käyttöönotosta Kiinan kansantasavallasta peräisin olevien säämiskänahkojen tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 artiklan, ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. VÄLIAIKAISET TOIMENPITEET (1) Komissio otti 16 päivänä maaliskuuta 2006 asetuksella (EY) N:o 439/2006[2], jäljempänä ’väliaikaista tullia koskeva asetus’, käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien säämiskänahkojen tuonnissa yhteisöön. B. MYÖHEMPI MENETTELY (2) Niiden olennaisten tosiseikkojen ja huomioiden ilmoittamisen jälkeen, joiden perusteella päätettiin ottaa käyttöön kyseiset väliaikaiset polkumyynnin vastaiset toimenpiteet, useat asianomaiset osapuolet ilmoittivat kirjallisesti näkökantansa alustavista päätelmistä. Yksikään osapuolista ei pyytänyt saada tulla kuulluksi. (3) Yksi kiinalainen vientiä harjoittava tuottaja ja yksi tuoja, jotka eivät olleet ilmoittautuneet komissiolle ennen väliaikaisten toimenpiteiden käyttöönottoa, vastustivat lopullisten polkumyyntitullien käyttöönottoa esittämättä kuitenkaan perusteita niiden tosiasioiden ja huomioiden kyseenalaistamiseksi, joiden perusteella väliaikaiset toimenpiteet otettiin käyttöön. Koska kyseiset yritykset ilmoittautuivat hyvin myöhäisessä tutkimuksen vaiheessa, niille ilmoitettiin, että niitä ei voida pitää tutkimuksessa yhteistyössä toimineina osapuolina. (4) Väliaikaista tullia koskevan asetuksen johdanto-osan 25 kappaleessa tarkoitettu kiinalainen kauppayritys väitti toistamiseen, että polkumyynti olisi määritettävä sen osalta yksilöllisesti. Yritykselle oli jo ennen väliaikaisten toimenpiteiden käyttöönottoa ilmoitettu, että polkumyynti voidaan määrittää yksilöllisesti vientiä harjoittaville tuottajille, mutta ei kauppayrityksille. Tämän vuoksi väite hylättiin. (5) Kaikille osapuolille ilmoitettiin niistä olennaisista tosiasioista ja huomioista, joiden perusteella aiottiin suositella lopullisen polkumyyntitullin käyttöönottoa Kiinasta peräisin olevien säämiskänahkojen tuonnissa ja väliaikaisen tullin vakuutena olevien määrien lopullista kantamista. Lisäksi osapuolille asetettiin määräaika, johon mennessä niiden oli esitettävä huomautuksensa kyseisistä olennaisista tosiasioista ja huomioista. (6) Osapuolten huomautuksia tarkasteltiin ja niiden perusteella tehtiin tarvittaessa muutoksia päätelmiin. C. TARKASTELTAVANA OLEVA TUOTE JA SAMANKALTAINEN TUOTE (7) Väliaikaista tullia koskevan asetuksen johdanto-osan 13 kappaleessa kuvataan valmistusprosessia ja todetaan, että martiopinta poistetaan nahoista, jotka parkitaan tämän jälkeen käyttäen ainoastaan kalaöljyä tai muuta eläinperäistä öljyä, kun kyseessä ovat säämiskänahat, tai jotka parkitaan osittain käyttäen aldehydejä tai muita parkitusaineita ja tämän jälkeen kalaöljyä tai muuta eläinperäistä öljyä, kun kyseessä ovat yhdistelmäparkitut säämiskänahat. (8) Jotta voitaisiin selvittää väliaikaista tullia koskevan asetuksen johdanto-osan 14 kappaleessa oleva viittaus crust-käsiteltyyn säämiskänahkaan ja yhdistelmäparkittuun säämiskänahkaan tarkasteltavana oleva tuote määritellään Kiinasta peräisin olevaksi säämiskänahaksi tai yhdistelmäparkituksi säämiskänahkaksi, myös määrämuotoon leikatuksi, crust-käsitellyksi säämiskänahaksi ja yhdistelmäparkituksi säämiskänahaksi, jäljempänä ’säämiskänahka’, joka tällä hetkellä luokitellaan CN-koodeihin 4114 10 10 ja 4114 10 90. (9) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 13–17 kappaleessa esitetyt päätelmät vahvistetaan muilta osin. D. POLKUMYYNTI 1. Normaaliarvo (10) Alustavien päätelmien ilmoittamisen jälkeen edellä johdanto-osan 4 kappaleessa tarkoitettu kiinalainen kauppayritys vastusti Yhdysvaltojen käyttämistä vertailumaana väliaikaista tullia koskevan asetuksen johdanto-osan 22 kappaleen mukaisesti erityisesti, koska Yhdysvalloissa ei yrityksen mukaan ole huomattavaa alan tuotantoa. Lisäksi yritys väitti, että Turkin hylkäämistä vertailumaana ei perusteltu asianmukaisesti. Kyseinen kauppayritys ei perustellut väitettään eikä toimittanut näyttöä sen tueksi. (11) Väliaikaista tullia koskevan asetuksen johdanto-osan 21 kappaleessa todettiin Turkin osalta, että sen kotimarkkinat olivat hyvin pienet. Lähes koko Turkin tuotanto suuntautuu vientiin (pääasiassa Eurooppaan ja Yhdysvaltoihin) ja sen vuoksi kotimarkkinamyynti ei ollut tarpeeksi edustava, jotta Turkki olisi voitu valita vertailumaaksi. Turkin kotimarkkinat ovat alle kaksi prosenttia Yhdysvaltojen kotimarkkinoista ja myös kilpailu Turkin kotimarkkinoilla vaikuttaa olevan rajoitetumpaa kuin Yhdysvalloissa. Väliaikaista tullia koskevan asetuksen johdanto-osan 22 kappaleessa todettiin, että muista maista tapahtuvan tuonnin vuoksi kilpailu Yhdysvalloissa on suurta. Yhdysvaltojen väitetystä tuotannon vähyydestä todetaan, että tutkimuksessa yhteistyössä toiminut yhdysvaltalainen tuottaja alkoi vasta tutkimusajanjakson jälkeen siirtää tuotantoaan muualle. Tutkimusajanjakson aikana Yhdysvalloissa oli merkittävät kotimaiset säämiskänahan markkinat. Tämän vuoksi Yhdysvaltojen valinta vertailumaaksi vahvistetaan. (12) Lopullisten päätelmien ilmoittamisen jälkeen kyseinen kauppayritys kiisti edelleen Yhdysvaltojen käyttämisen vertailumaana ja väitti, että Yhdysvaltojen tuottajan toimittamia tietoja olisi vaikea tarkistaa, koska se on lopettanut tuotantonsa Yhdysvalloissa ja sen vuoksi tiedot eivät välttämättä ole luotettavia. Tässä yhteydessä olisi todettava, että tutkimusajanjakson aikana Yhdysvaltojen tuottaja vielä tuotti Yhdysvalloissa huomattavia määriä säämiskänahkaa myytäväksi kotimarkkinoilla, kuten johdanto-osan 11 kappaleessa mainittiin. Lisäksi tutkimusajanjaksoa koskevat tiedot, joiden perusteella normaaliarvo muodostettiin, tarkistettiin paikan päällä Yhdysvaltojen tuottajan tiloissa, ja ne todettiin tarkoiksi ja luotettaviksi. Tämän vuoksi kauppayrityksen väite hylätään. (13) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 20–24 kappaleessa esitetyt päätelmät vahvistetaan. 2. Vientihinta (14) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 25 kappaleessa esitetyt päätelmät vahvistetaan. 3. Vertailu (15) Alustavien päätelmien ilmoittamisen jälkeen edellä johdanto-osan 4 kappaleessa tarkoitettu kiinalainen kauppayritys väitti lisäksi, että fyysisten ominaisuuksien erojen osalta olisi tehtävä lisää oikaisuja, koska Kiinasta tuotiin yhteisöön osaksi tilkkutäkkimäistä säämiskänahkaa, joka on valmistettu pienistä jäännöspaloista ja joka on laadultaan huonompaa kuin Yhdysvaltojen tuotannonalan myymä säämiskänahka. (16) Väite tutkittiin kauppayrityksen toimittamien tietojen pohjalta ja hyväksyttiin siltä osin kuin jäännöspaloista tehtyjen säämiskänahkojen vienti pystyttiin todentamaan. Tämän vuoksi jäännöspaloista tehtyjen säämiskänahkojen osalta tehtiin täydentävä oikaisu sen varmistamiseksi, että normaaliarvoa ja vientihintaa voitaisiin vertailla tasapuolisesti, ja oikaisu lisättiin väliaikaista tullia koskevan asetuksen johdanto-osan 26 kappaleen mukaisiin fyysisten ominaisuuksien erojen huomioon ottamiseksi tehtyihin oikaisuihin. 4. Polkumyyntimarginaali (17) Edellä mainitut seikat huomioon ottaen lopullisesti määritelty polkumyyntimarginaali prosentteina CIF-hinnasta yhteisön rajalla tullaamattomana ilmaistuna on 69,8 prosenttia. E. VAHINKO 1. Yhteisön tuotanto (18) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 28 kappaleessa esitetyt päätelmät vahvistetaan. 2. Yhteisön tuotannonalan määritelmä (19) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 29 ja 30 kappaleessa esitetyt päätelmät vahvistetaan. 3. Yhteisön kulutus (20) Eurostatin toimittamien tilastotietojen tarkastamisen perusteella muista kolmansista maista kuin Kiinasta tapahtuva tuonti mukautettiin. Tämän vuoksi yhteisön kulutusta koskevia tietoja muutettiin seuraavasti: Todettavissa oleva yhteisön kulutus | 2001 | 2002 | 2003 | 2004 | Tutkimusajanjakso | Neliöjalkaa (tuhatta) | 20 462 | 21 334 | 22 109 | 21 312 | 21 886 | Indeksi 2001 = 100 | 100 | 104 | 108 | 104 | 107 | (21) Tämä osoittaa, että tarkasteltavana olevan tuotteen kysyntä yhteisössä kasvoi 7 prosenttia tarkastelujaksolla, mikä on jonkin verran enemmän kuin väliaikaista tullia koskevan asetuksen johdanto-osan 31 kappaleessa määritettiin. Tämän perusteella ja koska muita yhteisön kulutusta koskevia huomautuksia ei esitetty, väliaikaista tullia koskevan asetuksen johdanto-osan 31 kappaleessa esitetyn menetelmien käyttäminen vahvistetaan. 4. Asianomaisesta maasta peräisin olevan tuonnin määrä ja markkinaosuus (22) Koska yhteisön kulutusta koskevia tietoja muutettiin hiukan, Kiinasta peräisin olevan tuonnin markkinaosuutta tarkastelujaksolla muutetaan seuraavasti: 2001 | 2002 | 2003 | 2004 | Tutkimusajanjakso | Markkinaosuus | 10,4 % | 7,6 % | 22,8 % | 29,4 % | 30,2 % | (23) Tarkastelujaksolla Kiinasta tapahtuvan tuonnin osuus yhteisön markkinoilla kasvoi 10,4 prosentista vuonna 2001 30,2 prosenttiin tutkimusajanjakson aikana. Markkinaosuuden nopea kasvu tapahtui samalla, kun kulutus kasvoi verrattain hitaasti. Tämän vuoksi väliaikaista tullia koskevan asetuksen johdanto-osan 33 kappaleessa esitetty kehitys vahvistetaan. (24) Edellä johdanto-osan 15 kappaleessa esitetyn kiinalaisen kauppayrityksen väitteen hyväksymisen ja sen perusteella polkumyyntilaskelmia varten tehdyn oikaisun lisäksi tehtiin vastaava oikaisu tarkasteltavana olevan tuotteen tuontihintoihin Kiinasta yhteisöön tuodun jäännöspaloista tehtyjen säämiskänahkojen heikomman laadun vuoksi hintojen alittavuuden tason laskemiseksi. Väliaikaista tullia koskevan asetuksen johdanto-osan 35 kappaleessa esitetty oikaisu laatueron huomioon ottamiseksi tehtiin siksi ylöspäin. Tällä perusteella vertailusta kävi ilmi, että Kiinasta peräisin olevia tarkasteltavana olevia tuotteita myytiin yhteisössä tutkimusajanjakson aikana hinnoilla, jotka alittivat yhteisön tuotannonalan hinnat niistä prosentteina ilmaistuina 29 prosentilla. (25) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 32 ja 34 kappaleessa esitetyt päätelmät vahvistetaan. 5. Yhteisön tuotannonalan taloudellinen tilanne (26) Koska yhteisön kulutusta koskevia tietoja tarkistettiin hiukan, yhteisön tuotannonalan markkinaosuutta tarkastelujaksolla muutetaan seuraavasti: 2001 | 2002 | 2003 | 2004 | Tutkimusajanjakso | Markkinaosuus | 39,9 % | 38,3 % | 33,8 % | 30,1 % | 30,8 % | (27) Yhteisön tuotannonalan myyntimäärien merkittävä lasku tarkastelujaksolla kuvastuu täysin sen markkinaosuudessa, joka laski jatkuvasti 39,9 prosentista vuonna 2001 30,8 prosenttiin tutkimusajanjakson aikana. Tämän vuoksi väliaikaista tullia koskevan asetuksen johdanto-osan 39 kappaleessa esitetty kehitys vahvistetaan. (28) Koska tältä osin ei esitetty muita huomautuksia, väliaikaista tullia koskevan asetuksen johdanto-osan 37 ja 38 sekä 40–54 kappaleessa esitetyt päätelmät vahvistetaan. 5. Vahinkoa koskevat päätelmät (29) Muutokset edellä mainituissa tekijöissä eli yhteisön kulutuksessa, yhteisön tuotannonalan ja kiinalaisten tuottajien markkinaosuudessa eivät vaikuttaneet väliaikaista tullia koskevassa asetuksessa kuvattuun kehitykseen. Alittavuuden marginaali pysyi korkealla tasolla. Tämän perusteella katsotaan, että väliaikaista tullia koskevassa asetuksessa yhteisön tuotannonalalle aiheutuneesta vahingosta esitettyjä päätelmiä ei muuteta. Koska muita huomautuksia ei esitetty, päätelmät vahvistetaan lopullisesti. F. SYY-YHTEYS 1. Polkumyynnillä tapahtuneen tuonnin vaikutukset (30) Yhteistyössä toiminut vientiä harjoittava yritys väitti, että komissio ei pystynyt esittämään hyvin perusteltua syy-yhteyttä tarkasteltavana olevan tuotteen tuonnissa. Lisäksi yritys vastusti väliaikaista tullia koskevassa asetuksessa tehtyä analyysiä ja väitti, että tuontihintojen ja yhteisön tuotannonalan kannattavuuden tappiollisuudella ei ollut syy-yhteyttä tutkimusajanjakson aikana, koska tuontihinnat olivat jatkuvasti alhaiset, myös silloin kun yhteisön tuotannonalan toiminta oli kannattavaa. (31) Tältä osin olisi ensinnäkin todettava, että perusasetuksen 3 artiklan 5 kohdan mukaisesti vahinkoa ei määritetä pelkästään yhteisön tuotannonalan kannattavuuden perusteella vaan määrityksessä otetaan huomioon myös useita muita väliaikaista tullia koskevan asetuksen johdanto-osan 28–58 kappaleessa mainittuja tekijöitä, joiden perusteella yhteisön tuotannonalalle katsottiin aiheutuneen vahinkoa tarkastelujaksolla. Polkumyynnillä tapahtuneen tuonnin vaikutukset kävivät selvästi ilmi siitä, että Kiinasta tapahtuneen tuonnin markkinaosuus kasvoi kolminkertaiseksi tarkastelujaksolla. Kasvu tapahtui yhteisön tuotannonalan kustannuksella. Yhteisön tuotannonalan myyntimäärät pienenivät huomattavasti (17 prosentilla), vaikka markkinat kasvoivat. Polkumyyntihintojen todettiin merkittävästi alittavan yhteisön tuotannonalan hinnat tutkimusajanjakson aikana. Vaikka tuontihinnat eivät laskeneetkaan jatkuvasti vaan vaihtelivat jonkin verran tarkastelujaksolla, ne pysyivät silti huomattavasti yhteisön tuotannonalan hintoja alhaisempina ja siten huononsivat markkinaolosuhteita ja pakottivat vähitellen yhteisön tuotannonalan laskemaan myyntihintojaan, kuten väliaikaista tullia koskevan asetuksen johdanto-osan 45 kappaleesta käy selvästi ilmi. Tämän perusteella kauppayrityksen väite hylättiin. (32) Koska muita polkumyynnillä tapahtuneen tuonnin vaikutuksia koskevia huomautuksia ei esitetty, väliaikaista tullia koskevan asetuksen johdanto-osan 60–64 kappaleessa esitetyt päätelmät vahvistetaan. 2. Muiden tekijöiden vaikutukset (33) Osapuoli väitti lisäksi, että koska Turkista tapahtuneen tuonnin keskimääräinen hinta tutkimusajanjaksolla oli huomattavasti matalampi kuin Kiinasta tapahtuneen tuonnin hinta ja koska muista kolmansista maista tapahtuneen tuonnin hinnat olivat selvästi matalammat kuin yhteisön tuotannonalan hinnat, tällaisen tuonnin jättäminen vahingon määrityksen ja polkumyynnillä tapahtuneen myynnin tutkimuksen ulkopuolelle osoittaa, että Kiinaa syrjitään tarkoituksellisesti. Lisäksi Turkista tapahtuvan tuonnin osalta väitettiin, että komission tapa käyttää hintakehitystä valikoivasti ei vastaa useiden WTO:n säännösten perusteella tehtyjä päätöksiä. (34) Tältä osin olisi ensinnäkin todettava, että komissio määritteli Turkista tulevan tuonnin erikseen, koska se oli Kiinasta tulevan tuonnin jälkeen määrältään merkittävin. Määrittelyn selkeyden, avoimuuden ja kattavuuden varmistamiseksi esitetään johdanto-osan 19 kappaleessa mainitun tilastotietojen tarkistamisen perusteella yksityiskohtaiset ja tarkistetut kolmansista maista peräsin olevaa tuontia koskevat tiedot seuraavasti: Tuonti muista kolmansista maista | 2001 | 2002 | 2003 | 2004 | Tutkimusajanjakso | Turkki (tuhatta neliöjalkaa) | 353 | 380 | 237 | 893 | 1 677 | Keskimääräiset hinnat (euroa/neliöjalka) | 1,01 | 0,73 | 0,33 | 0,81 | 0,52 | Romania (tuhatta neliöjalkaa) | 300 | 137 | 280 | 330 | 303 | Keskimääräiset hinnat (euroa/neliöjalka) | 0,99 | 0,68 | 0,45 | 0,61 | 0,64 | Pakistan (tuhatta neliöjalkaa) | 50 | 330 | 167 | 157 | 210 | Keskimääräiset hinnat (euroa/neliöjalka) | 1,00 | 0,37 | 0,90 | 1,20 | 0,54 | Meksiko (tuhatta neliöjalkaa) | 590 | 1 017 | 853 | 293 | 170 | Keskimääräiset hinnat (euroa/neliöjalka) | 1,54 | 1,16 | 1,06 | 1,43 | 1,13 | Muut maat edellä mainittuja lukuun ottamatta (tuhatta neliöjalkaa) | 1 029 | 1 125 | 939 | 881 | 1 138 | Keskimääräiset hinnat (euroa/neliöjalka) | 1,29 | 0,84 | 0,88 | 0,57 | 0,49 | (35) Taulukosta käy ilmi, että vain tuonti Turkista kasvoi merkittävästi 353 tuhannesta neliöjalasta vuonna 2001 1 677 tuhanteen neliöjalkaan tutkimusajanjaksolla yhteisön tuotannonalan hintoja matalammiksi laskeneilla hinnoilla. Väliaikaista tullia koskevan asetuksen johdanto-osan 66 kappaleessa todetaan, että merkittävän osuuden kyseisestä tuonnista toteutti yksi yhteistyössä toiminut yhteisön tuottaja, joka käytti tuodut tuotteet oman valikoimansa täydentämiseen tai vei ne kolmansiin maihin sen jälkeen, kun ne oli viimeistelty ja pakattu uudelleen, ja sen vuoksi nämä tuontimäärät eivät ole voineet aiheuttaa vahinkoa yhteisön tuotannonalalle. Muu tuonti Turkista oli määrältään vähäistä ja sen markkinaosuus pysyi vakaana ja oli noin 2 prosenttia, lukuun ottamatta tutkimusajanjaksoa, jolloin väliaikaista tullia koskevan asetuksen johdanto-osan 66 kappaleen mukaan kyseinen tuonti on voinut osaltaan vaikuttaa yhteisön tuotannonalalle aiheutuneeseen vahinkoon, mutta vaikutus ei ole ollut merkityksellinen. (36) Taulukossa mainituista muista maista kuin Turkista peräisin olevan tuonnin markkinaosuus on vähimmäistasoa tai jopa sitä vähäisempää tutkimusajanjaksolla ja sen osuus vähenee tai pysyy suhteellisen vakaana tarkastelujaksolla. Kyseisistä maista tulevan tuonnin markkinaosuus laski 9,6 prosentista 8,3 prosenttiin vuoden 2001 ja tutkimusajanjakson välisenä aikana. Tämän perusteella päätellään lopullisesti, että näistä maista tuleva tuonti ei ole voinut aiheuttaa vahinkoa yhteisön tuotannonalalle. (37) Johdanto-osan 32 kappaleen lopussa esitetty kiinalaisen kauppayrityksen väite, jonka mukaan ”komission tapa käyttää hintakehitystä valikoivasti ei vastaa useiden WTO:n säännösten perusteella tehtyjä päätöksiä”, on epämääräinen ja perusteeton, ja sen vuoksi väite on hylätty. (38) Edellä mainitun perusteella ja koska muita muista maista kuin Kiinasta tulevan tuonnin vaikutuksia koskevia tietoja ei toimitettu, katsotaan lopullisesti, että kyseinen tuonti ei ole voinut olla keskeinen syy yhteisön tuotannonalalle aiheutuneeseen vahinkoon. (39) Lisäksi väitettiin, että yhteisön tuotannonalalle aiheutunut vahinko johtui pääasiallisesti sen vientimarkkinoilla kärsimistä tappioista. Väitettiin, että jos kansainvälisillä markkinoilla kärsittyjen tappioiden katsotaan johtuvan polkumyyntitutkimuksen kohteena olevan maan toiminnasta, kyseessä on tarkoituksenmukainen syrjintä. (40) Olisi ensinnäkin todettava, että komission analyysissä yhteisön tuotannonalan tilanteesta, sen kannattavuus mukaan luettuna, otetaan huomioon vain liiketoimet yhteisössä tarkasteltavana olevan tuotteen osalta. Sen vuoksi mitään väitettyä vahinkoa kansainvälisillä markkinoilla aiheutuneissa tappioissa ei oteta huomioon tässä tutkimuksessa. Lisäksi yhteisön tuotannonalan vienti mainittiin vain siltä osin kun se oli tarpeellista joidenkin aggregoitujen indikaattoreiden, kuten varaston, tulkitsemiseksi. Tästä syystä katsotaan, että yhteisön tuotannonalan tilanteen analyysi on tehty täysin perusasetuksen mukaisesti. (41) Koska muita huomautuksia syy-yhteydestä ei esitetty, väliaikaista tullia koskevan asetuksen johdanto-osan 59–72 kappaleessa esitetyt päätelmät vahvistetaan. G. YHTEISÖN ETU (42) Koska muita huomautuksia yhteisön edusta ei esitetty, väliaikaista tullia koskevan asetuksen johdanto-osan 73−82 kappaleessa esitetyt päätelmät vahvistetaan. H. LOPULLISET POLKUMYYNNIN VASTAISET TOIMENPITEET (43) Johdanto-osan 14, 15 ja 23 kappaleessa tarkoitettujen väitteiden osalta tuontitiedot, joita käytettiin vahingon korvaavan taso määrittämiseksi väliaikaista tullia koskevan asetuksen johdanto-osan 86 kappaleen mukaisesti, oikaistiin sen huomioon ottamiseksi, että tietty määrä Kiinasta yhteisöön tuotua jäännöspaloista tehtyä säämiskänahkaa oli laadultaan heikompaa kuin yhteisön tuotannonalan myymä säämiskänahka. (44) Edellä esitetyn perusteella vahingon korvaavaksi tasoksi määritettiin lopullisesti 58,9 prosenttia. (45) Polkumyynnistä, vahingosta, syy-yhteydestä ja yhteisön edusta tehtyjen päätelmien perusteella katsotaan, että Kiinasta peräisin olevien säämiskänahkojen tuontia koskevat lopulliset polkumyyntitullit olisi otettava perusasetuksen 9 artiklan 4 kohdan mukaisesti käyttöön polkumyynti- ja vahinkomarginaaleista alemman suuruisina alhaisemman tullin säännön mukaisesti. Tässä tapauksessa tullit olisi näin ollen määrättävä todettujen vahinkojen suuruisiksi. Edellä esitetyn perusteella lopullinen tulli on 58,9 prosenttia. I. VÄLIAIKAISEN TULLIN LOPULLINEN KANTAMINEN (46) Koska Kiinan osalta todetut polkumyyntimarginaalit ovat huomattavat ja yhteisön tuotannonalalle aiheutunut vahinko on merkittävä, katsotaan tarpeelliseksi kantaa lopullisesti väliaikaista tullia koskevalla asetuksella käyttöön otettujen väliaikaisten polkumyyntitullien vakuutena olevat määrät käyttöön otettavien lopullisten tullien suuruisina. Koska lopullinen tulli ovat alhaisempi kuin väliaikainen tulli, lopullisen polkumyyntitullin ylittävät vakuutena olevat alustavat määrät on vapautettava. ON ANTANUT TÄMÄN ASETUKSEN: 1 artikla 1. Otetaan käyttöön lopullinen polkumyyntitulli Kiinan kansantasavallasta peräisin olevan, CN-koodeihin 4114 10 10 ja 4114 10 90 kuuluvan, myös määrämuotoon leikatun säämiskänahan tai yhdistelmäparkitun säämiskänahan tuonnissa, crust-käsitelty säämiskänahka ja yhdistelmäparkittu säämiskänahka mukaan luettuna. 2. Yhteisön rajalla tullaamattomana -nettohintaan sovellettava lopullinen polkumyyntitulli on kaikkien Kiinan kansantasavallan yritysten tuottamien tuotteiden osalta 58,9 prosenttia. 3. Jollei toisin säädetä, sovelletaan voimassa olevia tulleja koskevia säännöksiä ja määräyksiä. 2 artikla Kannetaan lopullisesti Kiinan kansantasavallasta peräisin olevien säämiskänahkojen tuonnissa komission asetuksella (EY) N:o 439/2006 käyttöön otetun väliaikaisen polkumyyntitullin vakuutena olevat määrät 1 artiklalla lopullisesti käyttöön otetun tullin tasoisina. Lopullisen tullin ylittävät vakuutena olevat määrät vapautetaan. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta . Neuvoston puolesta Puheenjohtaja [1] EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17). [2] EUVL L 80, 17.3.2006, s. 7.